אלכסנדרה סייביור

אלכסנדרה סייביור מקדרמוט (באנגלית: Alexandra Savior McDermott, נולדה ב-14 ביוני 1995) היא זמרת-יוצרת אמריקאית, במקור מפורטלנד, אורגון. אלבום הבכורה שלה, Belladonna of Sadness, פורסם דרך קולומביה רקורדס ב-7 באפריל 2017. אלבומה השני של סייביור, The Archer, פורסם דרך 30th Century Records ב-10 בינואר 2020. סייביור נולדה ב-1995 ולמדה בבית ספר בפורטלנד. היא החלה להתעניין בכתיבת שירים בגיל 14. שונה בגישה ובמראה מרוב הבנות האחרות שלמדו בבית ספרה, חוותה קושי להתאקלם חברתית ונאלצה לעבור בית ספר. סייביור קיבלה תשומת לב ציבורית בפעם הראשונה בספטמבר 2012, כשגרסת כיסוי לשיר "Big Jet PLane" שהעלתה ליוטיוב תפסה את תשומת ליבה של קורטני לאב, שאמרה "הילדה הזאת הולכת להיות ענקית!". באפריל 2013, היא כבר עשתה מעט עבודת דוגמנות בשביל ארין פת'רסון, ואמרה שהיא מקווה שאלבומה הראשון יפורסם בקרוב. היא סיימה את לימודיה בתיכון באוקטובר 2013. לינדה פרי השוותה את הפוטנציאל שלה לזה של פיונה אפל. השראותיה המוזיקליות של סייביור כוללות את אוטיס רדינג, אטה ג'יימס, ג'ק וייט, איימי וינהאוס ואדל, בנוסף לסרטיו של טרי גיליאם. בספטמבר 2013, סייביור חתמה על חוזה עם קולומביה רקורדס ועברה ללוס אנג'לס כדי להצטרף לתעשיית הבידור. היא ציינה שלמרות שלא הייתה מוכנה חברתית או אמנותית למעבר לעיר, קולומביה רקורדס הייתה ההחלטה הטובה ביותר שלה מפני שחברות תקליטים אחרות היו מעונינות בהפיכתה של סייביור לדמות בעקבות זמרות כמו קייטי פרי או פינק. אלבומה הראשון נכתב והוקלט בלוס אנג'לס יחד עם המפיקים ג'יימס פורד ואלכס טרנר ב-2014–15. הדמו הראשון שלה, "Risk", הוסף לפסקול של העונה השנייה של סדרת הטלוויזיה בלש אמיתי. בשביל שיר זה, עדיין קראה לעצמה אלכסנדרה סמיטון (Semitone). לאחר מכן, בעקבות המלצותיו של אלכס טרנר, החליטה להשתמש בשמה האמצעי סייביור בתור שם הבמה שלה. שיר הבכורה של סייביור, "Shades", פורסם ב-17 ביוני 2016. "M.T.M.E" פורסם כסינגל השני שלה ב-8 בספטמבר 2016. הסינגל השלישי שלה "Mystery Girl" פורסם ב-21 בנובמבר 2016 יחד עם הכרזה על פרסום האלבום. "Mirage" פורסם ב-3 בפברואר 2017. "Mircale Aligner", שיר שנכתב על ידי סייביור וטרנר במהלך ההקלטות ובסופו של דבר נחתך מהאלבום, הוקלט מחדש על ידי להקתו של טרנר דה לאסט שאדו פאפטס. למרות שהאלבום כבר הושלם ביוני 2015, הוא לא פורסם; אלא נשאר "בתהליך פיתוח". סייביור השתתפה במספר מצומצם של הופעות, לרוב בלוס אנג'לס, ניו יורק ולונדון. בשביל ההופעות הללו השתמשה בלהקה PAPA כמוזיקת הגיבוי שלה. בהתייחסות לעיכוב בפרסום אלבומה, באוקטובר 2016, אמרה: "היה מאוד קשה לאחרונה." בנוסף, אמרה: "הדבר הכי חשוב על תעשיית המוזיקה שלמדתי הוא שהכל שטויות, והדבר שהכי חשוב להתמקד בו זו רק האמנות". סייביור הופיעה באלבומה של ליאה מישל Places בתור כותבת שותפה של השיר "Sentimental Memories". ב-2016, סייביור הופיעה הופעת אורח בהופעה של הלהקה Dark Tea, כזמרת בשיר "Providence Sky". ביוני 2019, שנתיים לאחר פרסומו של האלבום Belladonna of Sadness, סייביור חזרה עם הסינגל הראשי מאלבומה החדש, The archer, ששמו הוא "Crying All The Time". הוא פורסם ב-14 ביוני 2019. השיר בפורסם בכל פלטפורמות המוזיקה דרך חברת התקליטים החדשה שחתמה בה, 30th Century Records. אלכסנדרה סייביור תיארה את סגנונה המוזיקלי כ"תחושת מתח פמיניסטי מסרט אימה". היא קיבלה ביקורות חיוביות על עבודותיה הקודמות יותר. בעיתון המוזיקה הבריטי NME נכתב על המוזיקה שלה: "...השירה המהממת והמעושנת (smoky) שלה שייכת אך ורק לסייביור ודולפת בחוזקה גדולה הרבה מעבר לגילה הצעיר 21". (Belladonna of Sadness (2017 (The Archer (2020 מדיה וקבצים בנושא אלכסנדרה סייביור בוויקישיתוף אתר האינטרנט הרשמי של אלכסנדרה סייביור אלכסנדרה סייביור, ברשת החברתית פייסבוק אלכסנדרה סייביור, ברשת החברתית אקס (טוויטר) אלכסנדרה סייביור, ברשת החברתית אינסטגרם אלכסנדרה סייביור, ברשת החברתית טיקטוק אלכסנדרה סייביור, במסד הנתונים הקולנועיים IMDb (באנגלית) אלכסנדרה סייביור, באתר אפל מיוזיק (באנגלית) אלכסנדרה סייביור, באתר ספוטיפיי אלכסנדרה סייביור, באתר סאונדקלאוד (באנגלית) אלכסנדרה סייביור, באתר Last.fm (באנגלית) אלכסנדרה סייביור, באתר AllMusic (באנגלית) אלכסנדרה סייביור, באתר MusicBrainz (באנגלית) אלכסנדרה סייביור, באתר דיזר אלכסנדרה סייביור, באתר Discogs (באנגלית) אלכסנדרה סייביור, באתר Songkick (באנגלית) אלכסנדרה סייביור, באתר Genius אלכסנדרה סייביור, באתר טיידל (באנגלית)